Diari Oficial de la Generalitat Valenciana


Sumari del DOGV 9905, del 31-07-2024 (2024/7735)

EXTRACTE de la Resolució de 23 de juliol de 2024, del vicerector d'Innovació, Transferència i Divulgació Científica, de convocatòria dels II Premis Càtedra Smart Ports de la Universitat Jaume I.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9905

Data del DOGV
:   31-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7735

CVE
:   KDVC-D-4158-5072

Data del document
:   23-07-2024

Organisme emissor
:   Universitat Jaume I de Castelló

Tipus de document
:   Extracte

BDNS (Identif.):777043

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/777043>

*Primer. Beneficiaris*

Poden participar en aquesta convocatòria les següents persones:

Categoria A. II Premi Càtedra Smart Ports a tesis doctorals sobre ports intel·ligents.

Poden presentar-se les persones que hagen aprovat una tesi doctoral en una universitat espanyola abans del 31 de desembre de 2023 el contingut de la qual siga aplicable a ports intel·ligents en qualsevol dels seus vessants: metodologia, tecnologia, sistemes físics, cadena logística, etc.

Categoria B. II Premi Càtedra Smart Ports a treballs final de màster sobre ports intel·ligents.

Poden presentar-se les persones que hagen aprovat el treball final de màster, organitzat per una universitat espanyola, abans de l’1 d’octubre de 2024, el contingut del qual siga aplicable a ports intel·ligents en qualsevol dels seus vessants: metodologia, tecnologia, sistemes físics, cadena logística, etc.

Categoria C. II Premi Càtedra Smart Ports a treballs final de grau sobre ports intel·ligents.

Poden presentar-se les persones que hagen aprovat el treball final de grau, organitzat per una universitat espanyola, abans de l’1 d’octubre de 2024, el contingut del qual siga aplicable a ports intel·ligents en qualsevol dels seus vessants: metodologia, tecnologia, sistemes físics, cadena logística, etc.

*Segon. Finalitat*

Aquests premis tenen com a finalitat fomentar els treballs científics sobre ports intel·ligents en qualsevol dels seus vessants.

*Tercer. Bases reguladores*

Accessibles en: <http://www.uji.es/seu/info-adm/tao/>

*Quart. Import*

L'import global destinat a la concessió d'aquests II Premis Càtedra Smart Ports és de 6.000 €.

•    II Premi Càtedra Smart Ports a tesis doctorals sobre ports intel·ligents: 3.000 € (tres mil euros).

•    II Premi Càtedra Smart Ports a treballs final de màster sobre ports intel·ligents: 2.000 € (dos mil euros).

•    II Premi Càtedra Smart Ports a treballs final de grau sobre ports intel·ligents: 1.000 € (mil euros).

*Cinquè. Termini de presentació de sol·licituds*

El termini per a presentar els treballs és des de l’endemà de la publicació de l’extracte de la convocatòria en el DOGV fins al 15 de novembre de 2024

  

Castelló De La Plana, 23 de juliol de 2024

(p. d. Resolució 24.05.2022; DOGV 9349, 27.05.2022)

David Cabedo Semper

Vicerector d’Innovació, Transferència i Divulgació Científica